Nove preporuke za ishranu u SAD
Amerikancima je preporučeno da smanje unošenje soli, šećera i masnog mesa i da jedu više ribe i žitarica
Možete da okrivljujete takozvani zapadni način ishrane za deo problema. Masni prženi krompiri, crveno meso, preradjena hrana, kao i manjak vežbanja pomogli su da više od jedne i po milijarde odraslih ljudi u celom svetu poveća svoju telesnu težinu. Doktorka Lin Goldman, dekan katedre za javno zdravlje na univerzitetu Džordž Vašington kaže da je previše soli i masti doprinelo globalnoj lošoj ishrani. „ Uputstva se objavljuju svakih pet godina kao deo politike američke vlade. To pomaže školama da ponude zdraviju ishranu za decu i daje smernice za pripremanje programa ishrane za siromašne. Robert Post, iz Centra za politiku ishrane i promociju u Vašingtonu, kaže da je poruka koju bi ljudi trebalo da prime iz tih pravila veoma jednostavna. Jedite više zdravije hrane i manje loše hrane. Globalni problem izgleda zapanjujuće. Svetska zdravstvena organizacija predvidja da će do 2015. više od dve milijarde ljudi imati prekomernu težinu, a da će se 700 miliona od tog broja smatrati gojaznim. SZO takodje navodi da 20 miliona dece uzrasta ispod 5 godina već ima prekomernu težinu. Zdravstveni stručnjaci kažu da su osobe koje imaju prekomernu težinu ili su gojazne, pod povećanim rizikom od ozbiljnih zdravstvenih poblema – kardiovaskularnih bolesti, dijabetesa, artritisa i nekih vrsta raka. Onima sa hroničnom hipertenzijom savetuje se da smanje unošenje soli na 1,5 miligram dnevno. Robert Post kaže da je pravilnik o ishrani napravljen tako da odslikava ukuse mnogih Amerikanaca koji konzumiraju jela različitih etničkih kuhinja. Stručnjaci veruju da su uključili najbolje informacije o zdravoj ishrani u pomenuta uputstva. Ali i dalje od svake pojedinačne osobe zavisi da li će da uloži trud - da se pravilno hrani, izgubi težinu i ponovo se oseća zdravo.